[{"text_idx": "#000000", "text": "Nova arang\u0302o de la kunlaboroj inter C\u0302inio kaj g\u0302iaj najbaroj"}, {"text_idx": "#000001", "text": "En la pasintaj pli ol 10 jaroj, la kunlaboroj de Orient-Azio iris en tre bona stato kaj la ekonomio de C\u0302inio mirakle dau\u0306rigis sian rapidan kreskon en bona etoso dum la regionaj kunlaboroj. Ekde la jaro 2009 Usono komencis antau\u0306enpus\u0302i sian strategion pri la Trans-Pacifika Partnereco, tio multe impulsis la kunlaborojn de Orient-Azio. Responde al tiu c\u0302i strategio lanc\u0302ita de Usono, la Asocio de Sudorient-Aziaj Landoj prezentis sian propran iniciaton -- la Regionan Plenan Ekonomian Partnerecon, kaj komencis rearang\u0302i, kontrau\u0306 la Trans-Pacifika Partnereco de Usono, la regionajn kunlaborojn de Azi-Pacifiko. Tio devus esti grava medio de la regionaj kunlaboroj alfrontata de c\u0302iuj membroj de la Asocio de Sudorient-Aziaj Landoj en la jaro 2014. En tiu c\u0302i situacio, la c\u0302ina registaro lanc\u0302is sian novan ideon diplomatian: du koridoroj kaj du zonoj, t. e. konstruo de la ekonomia koridoro inter Banglades\u0302o, C\u0302inio, Hindio kaj Birmo, kaj tiun inter C\u0302inio kaj Pakistano; konstruo de la ekonomia zono lau\u0306 la Silka Vojo kaj tiu de mara silka vojo dum la 21a jarcento, aktive akcelante la novan arang\u0302on por atingi la komunan evoluon kaj komunan prosperon de la aziaj landoj."}, {"text_idx": "#000002", "text": "Aktive antau\u0306enpus\u0302i la diplomatiajn interrilatojn kun la najbaraj landoj"}, {"text_idx": "#000003", "text": "Kiel grava parto de la internaciaj interrilatoj de Azi-Pacifiko, C\u0302inio estas kaj unu el la c\u0302efaj kaj determinaj fortoj kadre de la regionaj kunlaboroj de Azi-Pacifiko kaj ankau\u0306 c\u0302efa celo de la Azi-Pacifikaj kunlaboroj al kiuj alig\u0302is Usono. En iniciato de novtipaj grandpotencaj interrilatoj kun Usono kaj konstruo de interrilatoj kun aliaj grandaj landoj, C\u0302inio donas pli grandan atenton al la kunlaboraj interrilatoj kun siaj najbaraj landoj."}, {"text_idx": "#000004", "text": "C\u0302ina s\u0302tata prezidanto Xi Jinping diris en la kunveno pri la diplomatiaj interrilatoj kun la najbaraj landoj, ke C\u0302inio devas \"pli energie kaj pozitive antau\u0306enpus\u0302i la diplomatiajn interrilatojn kun la najbaraj landoj\". En la pasintaj pli ol 20 jaroj, C\u0302inio kaj la Asocio de Sudorient-Aziaj Landoj establis novajn kunlaborajn rilatojn bazitajn sur reciproka profito per fortigo de la ekonomia integrig\u0302o kaj konstruo de la reciproka dependeco. Nuntempe, C\u0302inio kaj la Asocio de Sudorient-Aziaj Landoj tenas inter si ne nur la politikajn kaj diplomatiajn rilatojn en stabileco, sed ankau\u0306 farig\u0302is reciproke plej gravaj partneroj en komercado kaj investado dum la ekonomiaj kunlaboroj. La historio de la kunlaborado de C\u0302inio kaj la Asocio de Sudorient-Aziaj Landoj montras, ke C\u0302inio tute povas gvidi najbarajn landojn atingi la komunan ekonomian disvolvig\u0302on lau\u0306 la kunlabora spirito \"avantag\u0302o, honesteco, reciprok-profito kaj grand-animo\"."}, {"text_idx": "#000005", "text": "La \"du koridoroj kaj du zonoj\" naskitaj de la diplomatiaj interrilatoj kun la najbaraj landoj"}, {"text_idx": "#000006", "text": "En pli ol 30 jaroj post praktikado de la politiko pri reformado kaj pordo-malfermo en C\u0302inio formig\u0302is la jena malekvilibra situacio t. e. regionoj c\u0302e marbordoj havas la ekonomian disvolvon kun multe pli alta nivelo kompare kun tiu en foraj kaj internaj regionoj de la lando. Por atingi la longtempe dau\u0306rigeblan kreskon de la c\u0302ina ekonomio kaj konservi la situacion de la stabila disvolvig\u0302o necesas konduki tiujn regionojn iom post iom al la \"ekspreso\" de malfermo."}, {"text_idx": "#000007", "text": "C\u0302inio estas granda lando vizag\u0302e al la oceano sudoriente kaj dorse de la kontinento nordokcidente, sed la longedau\u0306ra ekonomia disvolvo kun eksporto kiel orientilo dependanta de la maro kau\u0306zis al la lando malfacilan situacion pro nesufic\u0302o de subteno el interno de la kontinento. En la jaro 2013 la c\u0302ina registaro decidis doni sian atenton al kunlaboroj kun la najbaraj landoj sur la kontinento en la estonteco kaj akceli la diplomatiajn rilatojn kun ili."}, {"text_idx": "#000008", "text": "La koncepto pri la mara silka vojo el la \"du koridoroj kaj du zonoj\" montras la volon de C\u0302inio ke g\u0302i ne nur solidigos la sukcesojn atingitajn dum la kunlaboroj kun sudaziaj landoj en la pasintaj 10 jaroj, sed ankau\u0306 metos la bazon por la kunlaboroj en la venontaj 10 jaroj."}, {"text_idx": "#000009", "text": "Aliflanke, c\u0302u konstruo de la ekonomia koridoro inter Banglades\u0302o, C\u0302inio, Hindio kaj Birmo kaj c\u0302u tiu inter C\u0302inio kaj Pakistano ambau\u0306 celas antau\u0306enigi la komunan ekonomian prosperon de C\u0302inio kaj Sud- kaj Centr-Azio kompare malfortaj en la regionaj ekonomiaj kunlaboroj arang\u0302itaj en la pasinteco."}, {"text_idx": "#000011", "text": "Kun la enkonduko de la C\u0302efa Plano pri ASAL-Konektiveco lanc\u0302ita de la Asocio de Sudorient-Aziaj Landoj (ASAL) en la jaro 2010, la konektiveco komencis esti akceptita de aziaj landoj kiel grava vojo por enprofundigi la regionajn kunlaborojn. Tio estas ne nur pionira ideo pri la kunlaboroj inter la aziaj landoj, sed ankau\u0306 iniciato adaptita al la postuloj de Azio."}, {"text_idx": "#000012", "text": "Pro limigo de la geografia strukturo unuflanke kaj de la nivelo de la ekonomia disvolvo aliflanke, la aziaj landoj, precipe la kontinentaj, havas inter si postrestintan interkomunikadon pri la infrastrukturo, pro tio fortigo de la interfunkciebleca konstruo, precipe la fizika, farig\u0302is fakte grava premiso por tiuj landoj dum la enprofundigo de la kunlaboroj por atingi reciprokan profiton kaj komunan gajnon."}, {"text_idx": "#000013", "text": "Dum la antau\u0306a periodo pli kaj pli intimig\u0302is la rilaltoj inter C\u0302inio kaj la centr-aziaj landoj kadre de la S\u0302anhaja Kunlabora Organizo. La ekonomia zono lau\u0306 la Silka Vojo proponita de la c\u0302ina s\u0302tata prezidanto Xi Jinping povas ne nur plifortigi la ekonomiajn interligojn de C\u0302inio kun la centr-aziaj landoj, sed ankau\u0306 kontentigi la enlandajn postulojn dum la reformado kaj pordo-malfermo."}, {"text_idx": "#000014", "text": "La kunlaboroj inter C\u0302inio kaj Hindio, Pakistano, Banglades\u0302o kaj aliaj sud-aziaj landoj ne donis g\u0302ojigajn fruktojn pro limigo de la interkomunikado kaj interfunkciebleco. C\u0302u la Silka Vojo c\u0302u la ekonomiaj koridoroj ambau\u0306 emfazas la interkomunikadon kaj interfunkcieblecon, t. e. plifortigi konstruon de la infrastrukturo surbaze de konvenaj instituciaj arang\u0302oj pri la regionaj specialaj\u0302oj por plibonigi la interfluon de varoj kaj tiun de personoj kun la celo krei novajn najbarajn interrilatojn prosperajn kaj stabilajn."}, {"text_idx": "#000015", "text": "Grava subteno al la tute nova evolua strategio"}, {"text_idx": "#000016", "text": "Dum la pasintaj pli ol 30 jaroj, C\u0302inio startigis sian unuan pas\u0302on al granda lando pere de mobilizo de la enlandaj rimedoj kaj homfortoj kaj pere de partopreno en la ciklo de la monda ekonomio iniciatita de la Okcidento. Sed, tiu c\u0302i disvolvo ne plene enkalkulis la komunan evoluon de la najbaraj landoj kontinentaj kaj formis la enklav"}, {"text_idx": "#000017", "text": "-disvolvan efikon. Kiel oni povas plie profitigi la najbarajn landojn de C\u0302inio el g\u0302ia disvolvo kaj s\u0302ang\u0302i la super-fidon je la evolua modelo de la Okcidento? La du koridoroj kaj du zonoj estos grava subteno al la strategio de C\u0302inio pri konstruo de novaj interrilatoj kun la najbaraj landoj kaj tiu pri nova disvolvo en la estonteco."}, {"text_idx": "#000018", "text": "La klopodo de C\u0302inio kaj Usono por konstrui novajn grandpotencajn rilatojn inter la du landoj estas ne nur la bazo de la duflankaj kunlaboroj, sed ankau\u0306 tiu por teni bonajn kunlaborajn rilatojn inter C\u0302inio kaj g\u0302iaj najbaraj landoj."}, {"text_idx": "#000019", "text": "C\u0302inio plifortigas siajn kunlaborojn kun la najbaraj landoj, tio multe s\u0302ang\u0302os la situacion akcenti eksterajn kunlaborojn kun c\u0302emaraj landoj en la pasinteco kaj neglekti la avantag\u0302ojn de la najbaraj landoj kontinentaj."}, {"text_idx": "#000020", "text": "Redaktoroj: Zhang Shuang kaj Wang Lihua"}]